Diari Oficial de la Generalitat Valenciana


Sumari del DOGV 2526, del 09-06-1995 (1995/835011)

ORDRE de 28 d'abril de 1995, de la Conselleria d'Educació i Ciència, per la qual es convoquen ajudes per a les organitzacions sindicals de personal docent no universitari amb implantació a la Comunitat Valenciana.
---------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1995/04/28/(2)/dof/vci/html**

### Dades del document

Número de DOGV
:   2526

Data del DOGV
:   09-06-1995

Secció del DOGV
:   DISPOSICIONS GENERALS

Número del document
:   1995/835011


Data del document
:   28-04-1995

Organisme emissor
:   Conselleria d'Economia i Hisenda

Tipus de document
:   Ordre

ORDRE de 28 d'abril de 1995, de la Conselleria d'Educació i Ciència, per la qual es convoquen ajudes per a les organitzacions sindicals de personal docent no universitari amb implantació a la Comunitat Valenciana.   
La Llei Orgànica 5/1982, d'1 de juliol, d'Estatut d'Autonomia de la Comunitat Valenciana, en l'article 2, expressa el compromís de la Generalitat Valenciana de postular la participació dels valencians en la vida política, econòmica, cultural i social, i també el deure de promoure les condicions perquè la llibertat i la igualtat de l'individu i dels grups en què s'integra siga real i efectiva.  
La Llei Orgànica 11/1985, de 2 d'agost, de Llibertat Sindical, regula el dret constitucional de lliure sindicació de tots els treballadors.  
Atés l'anterior, la Conselleria d'Educació i Ciència, per tal de possibilitar i promoure l'exercici de l'acció sindical de les organitzacions sindicals del personal docent dels centres públics no universitaris de la Comunitat Valenciana, convoca ajudes per fomentar la tasca que realitzen aquestes organitzacions.  
En atenció d'aquests motius, i de conformitat amb el que disposa l'article 35 de la Llei 5/1983, de 30 de desembre de Govern Valencià  
ORDENE:  
Primer. Objecte  
Es convoquen ajudes econòmiques per subvencionar els sindicats que enquadren les treballadores i els treballadors de l'ensenyament de la Comunitat Valenciana per a la realització de les activitats d'interés educatiu que els són pròpies, durant l'exercici de 1995 fins a la data de presentació de justificants de despesa.  
Segon. Import global màxim  
L'import global màxim destinat a aquestes ajudes és de deu milions de pessetes (55.310.336 PTA), que es pagaran a càrrec de la línia de subvenció 404/000/95 de l'aplicació pressupostària 46.33.947.34.6 de l'exercici econòmic de 1995.  
Tercer. Beneficiaris  
Podran sol·licitar les ajudes regulades per aquesta ordre els sindicats que enquadren les treballadores i els treballadors de l'ensenyament de la Comunitat Valenciana.  
Quart. Criteris per a la concessió de les ajudes  
1. Les ajudes es concediran als sindicats en consideració a l'amplitud de la difusió de les activitats d'interés educatiu que programen i realitzen.  
2. Per tal de determinar objectivament el criteri anterior, s'atendrà, per a distribuir la subvenció, el nombre de representants de cada sindicat en les juntes de personal docent en la data de publicació de la convocatòria.  
Cinqué. Sol·licituds, documentació i terminis  
1. Les sol·licituds s'hauran de dirigir a la Conselleria d'Educació i Ciència i en podran ser presentades en el registre general, en el registre de les direccions territorials d'Educació, en els centres d'informació de l'Oficina d'Informació, Iniciatives i Reclamacions de la Generalitat Valenciana, o en els llocs previstos en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, conforme al model normalitzat que figura com a annex I.  
2. A les sol·licituds s'adjuntarà la documentació següent:  
- Projecte d'activitats i pressupost per al finançament.  
- Documents que acrediten la constitució legal de l'organització sindical, en el cas de no haver-ho acreditat anteriorment.  
- Document fefaent que acredite la representació de la persona que actue en nom de l'organització sindical sol·licitant.  
- Fotocòpia del CIF de l'entitat sol·licitant.  
3. Donat cas que l'entitat sol·licitant fos una federació o confederació i sol·licités l'ajuda en nom de les organitzacions sindicals integrades o afiliades en aquesta, haurà d'acompanyar la documentació acreditativa en la qual conste l'autorització, en forma fefaent, d'aquestes organitzacions perquè la confederació o federació sol·licite o perceba, en el seu nom, l'ajuda esmentada.  
4. El termini de presentació de sol·licituds serà d'un mes a partir de la data d'entrada en vigor de l'ordre.  
Sisé. Resolució  
Correspondrà al secretari general, per delegació del conseller d'Educació i Ciència, la resolució d'aquesta convocatòria, a proposta de la Comissió Avaluadora integrada per:  
- El cap del Servei de Relacions Institucionals i Participació Social, que en serà el president.  
- Un funcionari del grup A que preste els seus serveis en la Secretaria General, que farà de secretari.  
- Un funcionari del grup A que preste els serveis en el Servei Jurídic.  
- Un representant per cadascuna de les organitzacions sindicals a què es refereix la disposició tercera, com a observadors, amb veu però sense vot.  
Els criteris de puntuació seran els previstos en la disposició quarta d'aquesta ordre.  
Immediatament abans de ser redactada la proposta de resolució es posarà de manifest a les organitzacions interessades el que ha sigut instruït fins a la data, i es donarà audiència a aquestes organitzacions, per un període màxim de 10 dies hàbils des de la notificació del que s'ha instruït, perquè formulen al·legacions i presenten els documents i les justificacions que estimen pertinents.  
El secretari general, vista la proposta de resolució de la comissió, juntament amb les al·legacions presentades, dictarà la resolució que serà publicada en el Diari Oficial de la Generalitat Valenciana.  
La resolució serà dictada dins el mes següent a l'acabament del termini de presentació de sol·licituds. Si transcorregut aquest no s'hagués dictat, s'entendran desestimades les sol·licituds, sense perjudici d'allò que dispose quan recaurà resolució expressa.  
Seté. Justificació i pagament de les subvencions  
La presentació dels justificants relatius a les despeses previstes en el projecte d'activitats tindran lloc abans del 29 de setembre de 1995.  
Les organitzacions beneficiàries hauran de:  
- Presentar justificants que acrediten la realització de les despeses per a les quals es va concedir l'ajuda, d'acord amb la legislació vigent, i també un informe memòria que arreplegue i avalue els resultats de les activitats realitzades.  
Les factures o els justificants presentats hauran de ser originals o fotocòpia compulsada i seran emesos a nom de l'organització sindical, i no serà vàlida la justificació que es realitze amb document expedit a nom d'altra entitat distinta.  
- Per a acreditar les despeses derivades del personal fix, s'haurà de presentar la nòmina corresponent segons el model oficial, en original o fotocòpia compulsada.  
- Quan es tractarà de justificar les col·laboracions ocasionals, s'hauran d'aportar els rebuts en els quals consten les dades del receptor, el NIF, el concepte pel qual es retribueix, i també les dades relatives a l'organització beneficiària, d'acord amb el model que figura en l'annex II.  
El pagament de la subvenció es realitzarà després de l'adjudicació, una vegada realitzada l'activitat i sempre que les entitats beneficiàries hagen presentat els documents esmentats en el paràgraf anterior.  
Vuité. Obligacions dels beneficiaris  
Els beneficiaris de les ajudes quedaran subjectes al compliment de les obligacions establertes en la legislació d'Hisenda Pública de la Generalitat Valenciana, i s'haurà d'acreditar, abans del cobrament de les ajudes, que es troben al corrent de les obligacions tributàries i de la seguretat social, en la forma que determina l'Ordre de 7 de gener de 1991, de la Conselleria d'Economia i Hisenda.  
En el cas d'incompliment de qualsevol dels requisits estipulats en la convocatòria, s'ajustarà al que disposa l'article 47.9 del text refós de la Llei d'Hisenda Pública de la Generalitat Valenciana.  
DISPOSICIONS FINALS  
Primera  
Es delega en el secretari general de la Conselleria d'Educació i Ciència la competència per a resoldre aquesta convocatòria d'ajudes i per a dictar les resolucions i les instruccions que calguen per al desplegament i l'execució.  
Segona  
Contra aquesta ordre, que és definitiva en via administrativa, els interessats podran interposar-hi un recurs contenciós administratiu, amb la comunicació prèvia a l'òrgan que va dictar l'ordre, davant el Tribunal Superior de Justícia de la Comunitat Valenciana, en el termini de dos mesos des de la publicació en el Diari Oficial de la Generalitat Valenciana.  
Tercera  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.  
València, 28 d'abril de 1995  
El conseller d'Educació i Ciència,  
JOAN ROMERO I GONZáLEZ  
ANNEX I  
(Nom)..., amb DNI ..., en representació d ..., CIF ..., telèfon ..., que té la seu establerta a ..., CP ..., carrer/plaça ..., núm. ..., entitat bancària ..., clau ..., direcció/sucursal ..., clau ..., població ..., núm. compte ...,  
EXPOSE:  
1. Que l'entitat que represente reuneix tots els requisits establerts en l'Ordre de 28 d'abril de 1995, de la Conselleria d'Educació i Ciència, per la qual es convoquen ajudes per a les organitzacions sindicals de personal docent no universitari amb implantació a la Comunitat Valenciana.  
2. Que adjunte a aquesta instància la documentació que s'assenyala:  
( ) Projecte d'activitats i pressupost per al finançament.  
( ) Documents que acrediten la constitució legal de l'organització sindical:  
 ( ) No s'aporta por haver-ho acreditat anteriorment.  
( ) Document fefaent que acredita la representació de la persona que actua en nom de l'organització sindical sol·licitant.  
( ) Fotocòpia del CIF de l'entitat sol·licitant.  
- Per a les federacions i confederacions:  
( ) Documentació acreditativa en la qual consta l'autorització, en forma fefaent, d'aquestes organitzacions perquè la confederació o federació sol·licite o perceba, en el seu nom, l'ajuda esmentada.  
SOL·LICITE: Prendre part en la convocatòria d'ajudes de l'ordre esmentada i la concessió d'una subvenció, d'acord amb el projecte d'activitats que adjunte.  
València, ... d ... d 1995  
Signatura:  
SECRETARI GENERAL DE LA CONSELLERIA D'EDUCACIó I CIèNCIA. AV. DE CAMPANAR, 32, 46902-VALèNCIA.  
ANNEX II  
Rebut per col·laboracions ocasionals  
(Nom)..., amb NIF ..., i domicili ..., he rebut d ..., l'import d ... pessetes, en concepte d'honoraris per ... (detalleu-ne el concepte i indiqueu la data).  
..., ... d ... de 1995  
Signatura del perceptor


Còpia Permalink ELI